Publication: Magyar Közlöny
Issue: MK-2010-12 (Year: 2010, Number: 12)
Era: contemporary
Section: szabályairól szóló 79/2004. (V. 4.) FVM rendelet (a továb biak ban: R.) 1. §-a helyébe a következõ rendelkezés lép:
Paragraph Index: 267

33. § Az R. 67. § (2) bekezdése helyébe a következõ rendelkezés lép: „(2) A vadászterületen a jogosult azoknak az egyénileg vadászó személyeknek a közvetlen (együtt tartózkodó) kíséretérõl köteles gondoskodni, akik a biztonságos vagy szakszerû vadászathoz szükséges helyi ismeretekkel nem rendelkezhetnek, vagy ezt kérik. Kísérõként a jogosult elsõsorban a hivatásos vadászt köteles megbízni, illetve – ha a körülmények ezt nem teszik lehetõvé – e feladatra alkalmas, vadászjeggyel rendelkezõ vadász is megbízható. Az egyénileg vadászó, meghatározott fajú és számú vad vadászatára jogosító bérvadászati szerzõdéssel rendelkezõ személy mellé – eltérõ megállapodás hiányában – közvetlen kísérõszemélyt kell állítani. Társas vadászati mód esetén a kíséretrõl a vadászat rendjének meg fele lõen kell gondoskodni, amelynek során a kíséret meghatározott területrészen irányított is lehet.”

Source: https://magyarkozlony.hu/hivatalos-lapok/d90852d44a4a43ac7b5cdbe608b2dddae3432dc3/dokumentumok/1306976e6d3f36bf5732a6acc4c1cdc4bc451bcb/letoltes